Σπαγγέτι με σέσκουλα και καπνιστή πέστροφα
Αντί για σέσκουλα, μπορούμε να βάλουμε σπανάκι. Αν μάς αρέσουν τα πικάντικα, προσθέτουμε λίγο τσίλι ή καυτερή πάπρικα.
500 γρ. σπαγγέτι, 500 γρ. σέσκουλα, χοντροκομμένα, 200 γρ. φιλέτο καπνιστής πέστροφας, σε καρέ (ή τόνος, καλά στραγγισμένος), 60 ml ελαιόλαδο, 1 σκελίδα σκόρδο, σε λεπτές φέτες, 1 μάτσο μαϊντανός, ψιλοκομμένος, 1/2 κουτ. σούπας ντοματοπελτές, ξύσμα από 1 λεμόνι, αλάτι και φρεσκοτριμμένο πιπέρι
Σε άφθονο αλατισμένο νερό που κοχλάζει, βράζουμε τα σέσκουλα για 2 λεπτά, ίσα να μαλακώσουν. Τα στραγγίζουμε.Βράζουμε τα ζυμαρικά σύμφωνα με τις οδηγίες.Κρατάμε 1/2 φλιτζ. από το νερό όπου τα βράσαμε και τα στραγγίζουμε.Στην ίδια κατσαρόλα, ζεσταίνουμε το λάδι σε μέτρια φωτιά και σοτάρουμε το σκόρδο με τον πελτέ για 1/2 λεπτό.Ρίχνουμε τα σέσκουλα και συνεχίζουμε το σοτάρισμα για 3-4 λεπτά, να λαδωθούν καλά.Προσθέτουμε την πέστροφα ή τον τόνο, αλατοπίπερο, τα ζυμαρικά και το νερό που κρατήσαμε στην άκρη και ανακατεύουμε.Αποσύρουμε, πασπαλίζουμε με τον μαϊντανό και το ξύσμα, ανακατεύουμε και σερβίρουμε.
Ζυμαρικά,Πέστροφα,Σέσκουλα